**Curtis James Jackson III** (South Jamaica, Queens, New York, SAD, 6. srpnja 1975.), bolje poznat kao **50 Cent**, jedan je od najpoznatijih i najprodavanijih američkih repera, te osnivač i član grupe G-Unit.

Biografija
----------

Pravim imenom Curtis James Jackson III, rođen je u južnom dijelu njujorškog kvarta Queens. Odrasao je bez oca, a majka mu je ubijena kada je imao sedam godina. Od tada je živio sa bakom i djedom. Životni san mu je bio baviti se boksom, a zato vrijeme od dvanaeste godine je počeo dilati kokain. Prvi put je uhićen s petnaest godina kada je policija kod njega našla vatreno oružje i kokain. 29. lipnja 1994. je ponovno uhićen zbog posjedovanja heroina, kokaina i oružja. Bio je osuđen na devet godina zatvorske kazne, ali je odradio u težim uvijetima 6 mjeseci. Ime "50 Cent" uzeo je od Kelvin Martina, brooklynskog pljačkaša iz 80-tih.

50 Cent je krajem 1990-tih prvi puta bio na rubu nacionalne slave. Rap produkcijski tim Trackmasters iz etikete Sony/Columbia Records su 1999. počeli suradnju s 50 Centom. Mlad i uglavnom nepoznat rapper iz Queensa snimio je pjesmu "How to Rob". U toj je pjesmi 50 Cent detaljno odrepao pljačku slavnih rap glazbenika Master P i Timbalanda. Pjesma je postala hit, a Trackmastersi i 50 Cent krenuli su na snimanje njegovog debi albuma "Power of the Dollar" za etiketu Columbia. Osim tog albuma snimili su i singl "Thug Love" s Destiny's Child.

Ubrzo nakon toga nesretan splet okolnosti onemogućio je njegov proboj na sceni: bootleg izdanje albuma izazvalo je nevolje s etiketom Columbia. Potom je 24. svibnja 2000. 50 Cent ustrijeljen 9 puta ispred bakine kuće, povod toga je bila njegova pjesma *"Ghetto Qu'ran"*. Ustrijeljen je u šaku, ruku, obje noge, kuk, prsa i lijevi obraz. Columbia je već bila objavila singl "Thug Love", no album *Power of the Dollar* povukla je s tržišta i raskinula ugovor s ranjenim reperom.
Sljedećih je nekoliko godina 50 Cent snimio desetak underground snimki s producentom Sha Money XL. Te su snimke brzo počele kružiti New Yorkom na kompilacijama koje su se prodavale na crnom tržištu CD-a. 50 Cent je izazvao priličan žamor svojim snimkama. Žamor je postao toliko jak da je došlo do rata između velikih izdavača kao što su J, Universal i Jive. Uskočio je Eminem koji je ponudio 50 Centu milijun dolara da potpiše ugovor za njegovu etiketu.

50 Centa je privukla njegova reputacija i reputacija Dr. Drea, a ne ponuđeni novac. Ubrzo nakon potpisivanja ugovora 50 Cent je ušao u studio s Eminemom i Dreom kako bi snimio pjesme za predstojeće izdanje. "Get Rich or Die Tryin'" objavljen je početkom 2003. i nošen uspjehom singla "In da Club" ubrzo postao platinasta senzacija, dosegnuvši milijun prodanih primjeraka u svega tjedan dana. To je bio do danas njegov najuspješniji album s prodanih 12 milijuna primjeraka u svijetu, od toga ih je 8 milijuna samo u SADu. Mediji su spremno prigrlili novu rap zvijezdu i njenu sumnjivu prošlost, a 50 Cent je nastavio s aktivnostima, želeći do kraja iskoristiti svojih pet minuta.

2003. mu je Interscope dodijelio vlastitu etiketu "G-Unit Records", na nju je potpisao članove G-Unita: Lloyd Banks, Young Buck i Tony Yayo. Objavio je album svoje grupe G-Unit krajem iste godine, a uskoro potom i vlastitu modnu marku. Danas je G-Unit jedna od najpoznatijih rap grupa na svijetu. Očekuje se njihov novi album zvan "Terminate On Sight" u lipnju 2008.

Tijekom 2004. pomogao je u pokretanju karijere The Game-u, kratkotrajnom članu G-Unita. Drugi samostalni album, *The Massacre* pojavio se na tržištu početkom ožujka 2005. Rekordno je prodao 1.14 milijuna primjeraka u samo 4 dana. Ostao je na poticiji #1 na *"Billboard 200"* šest tjedana. Postao je prvi solo izvođač na svijetu s tri pjesme na *"Billboard top five"*, "Candy Shop", "Disco Inferno" i "How We Do". U svijetu je dosad prodao 11 milijuna primjeraka.

U rujnu 2007. je u prodaju pušten treći samostalni album "Curtis", koji je inspiriran s njegovim djelima prije *Get Rich or Die Tryin*. Album je u prvom tjednu prodao 691, 000 primjeraka. Najveća konkurencija *Curtisu* je bio Kanye West-ov album zvan "Graduation". *Curtis* je samo u SADu prodao preko 3 milijuna primjeraka, a diljem svijeta preko 5 milijuna primjeraka.

Trenutno živi u vili u Connecticutu koja je prije pripadala boksaču Mike Tysonu. Danas ju je stavio na prodaju po 18 milijuna dolara kako bi se preselio bliže desetogodišnjem sinu Marquise-u koji živi na Long Islandu s 50 Centovom bivšom curom. Na dan 12. listopada 2007. je gradonačelnik Bridgeporta u Connecticutu je proglasio "50 Cent Curtis Jackson Day".

Koncert u Zagrebu
-----------------

Dana 3. prosinca 2007. stigao je u Zagreb i odsjeo u Hotelu Antunović. Koncert je počeo u 18 sati u Domu sportova. Predgrupe su bile Connect, Neki Daniels, Stoka, Nered i Jasna Zlokić. 50 Cent je nastupio u 20 sati zajedno s Lloyd Banks-om i Tony Yayo-om.
Trajao je do 22 i 15, bio je u sklopu "Curtis World Tour-a".

Diskografija
------------

### Studijski albumi

* 2003: *Get Rich or Die Tryin'*

* 2005: *The Massacre*

* 2007: *Curtis*

* 2008: *Before I Self Destruct*

### Neobjavljeni albumi

* 2000: *Power of the Dollar*

### Mixtapeovi

* 2002 *Guess Who's Back?*
* 2006: *God's Plan*
* 2006: *50 Cent Is The Future*
* 2006: *No Mercy, No Fear*

### Ostali albumi

* 2005: *Get Rich or Die Tryin' (soundtrack)*
* 2008: *Greatest Hits*

Video spotovi
-------------

| Godina | Naziv | Redatelj |
| --- | --- | --- |
| 2002 | "Wanksta" | Jessy Terrero |
| 2003 | "In da Club" | Phillip Atwell |
| "21 Questions" | Domon Johnson, Dr. Dre, Phillip Atwell |
| "Many Men (Wish Death)" | Jessy Terrero |
| "P.I.M.P. (remix)" | Chris Robinson |
| "If I Can't" | Dr. Dre |
| 2005 | "Candy Shop" | Jessy Terrero |
| "Disco Inferno" | Jessy Terrero, Ulysses Terrero |
| "Just a Lil Bit" | Benny Boom |
| "Rowdy Rowdy" | J. Kevin Swain |
| "Outta Control (remix)" | Jessy Terrero |
| "Hustler's Ambition" | Anthony Mandler |
| "Window Shopper" | Benny Boom |
| "Best Friend" |
| 2007 | "Straight to the Bank" |
| "Amusement Park" |
| "I Get Money" | Broadway |
| "Ayo Technology" | Joseph Kahn |
| "I'll Still Kill" ("I Still Will" T.V. verzija) | Jessy Terrero |
| "Follow My Lead" | Bernard Gourley |
|

Filmografija
------------

| Godina | Naziv | Uloga | Detalji |
| --- | --- | --- | --- |
| 2003 | *50 Cent: The New Breed* | sebe | Dokumentarni DVD |
| 2005 | "Pranksta Rap" | sebe | *Simpsoni* epizoda 16.9 |
| *Get Rich or Die Tryin'* | Marcus | polubiografija |
| *50 Cent: Bulletproof* | sebe | Video igra |
| 2006 | *Home of the Brave* | Jamal Aiken |  |
| 2008 | *The Ski Mask Way* | Seven | uskoro |
| *Righteous Kill* | Spider | uskoro |
| *50 Cent: Blood on the Sand* | sebe | Video igra |
| *Live Bet* | — | nenajavljeno |
| *Spectacular Regret* | — | nenajavljeno |
| *New Orleans* | — | nenajavljeno |

Vanjske veze
------------

* 50cent.com

***50 Cent*** na Wikimedijinoj ostavi

{{subst:#if:50 Cent|{{subst:DEFAULTSORT|50 Cent}}}}